בשנת 2004 התפצלה התוכנה מ-SugarCRM במטרה ליצור תוכנה לניהול קשרי לקוחות בה כל המרכיבים ברישיון קוד פתוח כולל תוספים שהיו בקוד סגור, כגון מחולל דוחות, סינכרון ל-Microsoft Outlook ו- Gmail, אינטגרציה עם מסמכי Microsoft Office ועוד.
הגרסה העדכנית ביותר היא 7.0.1 שהוכרזה ביוני 2017. הגרסה תומכת ב-25 שפות, כולל עברית.
שטיינהארדט
שטיינהרדט
שטיינרט
וולטר וינצ'ל
וולטר וינצ'ל (באנגלית: Walter Winchell; 7 באפריל 1897 - 20 בפברואר 1972) היה עיתונאי יהודי-אמריקאי ששילב דיווח עיתונאי ופובליציסטיקה מקורית, עוקצנית ונוקבת. החל את דרכו ככתב רכילות והיה בין ראשי וראשוני המדברים נגד הגזענות, האנטישמיות והנאציזם. לאחר מלחמת העולם השנייה פנה בתוקף נגד הקומוניזם ותמך במקרתיזם. נודע כבעל מקורות עיתונאיים יוצאי דופן ובעל השפעה גדולה מ-1929 ועד שנות החמישים.
תולדות חייו.
נולד וגדל בניו יורק. בנעוריו עבד כשחקן וודוויל. במקביל לעבודתו על הבמה שלח דיווחים וסיפורים "מאחורי הקלעים" לעיתונים שונים, בהם הטבלואיד "New York Graphic". ב-1929 נשכר על ידי "New York Daily Mirror" והיה לכתב רכילות-הבמה של סינדיקט העיתונות של ויליאם רנדולף הרסט. שנה לאחר מכן החל גם לשדר תוכנית אישית ברדיו WABC הניו-יורקי בימי ראשון בערב (בדצמבר 1932 עבר לשדר ב-NBC Blue). וינצ'ל פיתח רשת קשרים ומקורות מסועפת בחוגי החברה הניו-יורקית, מסדרונות התיאטרון והשלטון כמו גם בחוגי הגנגסטרים והמאפיונרים, ולא חסך מאיש פרסום ידיעות מביכות בעט מושחז. כתוצאה מכך הפך לעיתונאי פופולרי שרשימותיו, שהופיעו בסינדיקציה בכ-2,000 עיתונים, נקראו על ידי מיליוני אמריקאים ושידורי הרדיו שלו הגיעו לאוזניהם של 50 מיליון מאזינים. כמו כן הפך לאדם בעל עוצמה, כיוון שרבים שהיה להם מה להסתיר חששו מפניו. קיימת טענה לפיה השתמש וינצ'ל בסחיטה על מנת להשיג מידע וללחוץ על בעלי השפעה וידוענים. בין 1932 ל-1935 סיקר את פרשת חטיפת בנו התינוק של חלוץ התעופה צ'ארלס לינדברג, מציאת החוטף והרוצח ומשפטו של האחרון, תוך הסתייעות בהדלפות מראש ה-FBI ג'יי אדגר הובר. וינצ'ל המשיך לקבל מהובר מידע גם לאחר מכן.
מבחינה פוליטית, וינצ'ל היה תומך נלהב וחד-משמעי של הנשיא פרנקלין דלאנו רוזוולט ותוכנית הניו דיל, תמיכה שזיכתה אותו בהזמנה לבית הלבן ולקשר עם הנשיא. ב-1933 החל וינצ'ל לתקוף באופן נחרץ בתוכניתו את אדולף היטלר, והיה העיתונאי הראשון באמריקה שהסב את תשומת הלב הציבורית לסכנה הנאצית. בפרט תקף התארגנויות נאציות, גזעניות ואנטישמיות אמריקאיות כגון האיגוד הגרמני אמריקאי (ה"בונד") והקו קלוקס קלאן והשתלח בהתבטאויותיהם האנטישמיות של צ'ארלס לינדברג והסנאטור ברטון ק. וילר (Burton K. Wheeler) ובבדלנות של ונדל וילקי (Wendell Willkie) וג'רלד ניי (Gerald Nye). וינצ'ל ביקש ליצור דעת קהל שתמריץ את רוזוולט לשנות את מדיניות הבדלנות הנייטרלית של ארצות הברית ולהיכנס למלחמה נגד מדינות הציר והפשיזם.
לאחר מלחמת העולם השנייה פנה וינצ'ל לתקוף כל גילוי או נטייה לקומוניזם בארצות הברית, הן בקרב איגודי עובדים והן בקרב שחקנים וידוענים שהתבטאו באופן "שמאלני מדי" לדעתו. הוא הפך לתומך נלהב של הסנאטור ג'וזף מקארתי ורדיפותיו אחר גילויי קומוניזם, וחשף בתוכניותיו קומוניסטים. כאשר פנתה דעת הקהל נגד מקארתי, דעך במהירות גם כוכבו של וינצ'ל והתעשייה אותה סיקר פנתה נגדו. לירידתו תרמה גם עליית הטלוויזיה, שבה לא השתלב, אם כי הגיש תוכנית קצרת-ימים בשם "The Walter Winchell Show". תוכניתו השבועית ברדיו בוטלה ב-1955, ועם הפסקת הופעת ה-"New York Daily Mirror" ב-1963, בו הופיע טורו שהתיישן, נשכח וינצ'ל כליל.
בשנותיו האחרונות התבודד במלון בלוס אנג'לס.
סגנון.
דיבורו של וינצ'ל היה מהיר ודחוף. תוכנית הרדיו שלו נפתחה באיתות מורס עצבני, שהשרה תחושה של מתיחות ודריכות (שליווה גם את קריאת הידיעות עצמן), ובמילים:
לאחר הפתיחה עבר וינצ'ל לקריאת ידיעות טלגרפיות בקצב של סטקטו מהיר, לאחר הקראת חלק מהידיעות עבר לפרשנות עוקצנית על תוכנן, תוך פניה אישית למאזיניו. דברי הפרשנות תובלו ברמיזות לידע בלעדי נוסף שיש בידיו ובלעג למתנגדים פוליטיים ובפרט לגזענים, אנטישמים ונאצים-אמריקאים.
וינצ'ל המציא ביטויים, בעיקר במטרה להעליב את שנואי-נפשו כגון razis (הלחם של "עכברוש" ו"נאצים"), ו-swastinkers (צלב קרס + שטינקר).
חייו האישיים.
וינצ'ל נישא ב-1919 לשחקנית ריטה גרין (Rita Greene) ששיחקה לצידו. הזוג התגרש ב-1928. לאחר מכן חי ללא נישואין עם ג'ון מגי (June Magee). וינצ'ל וג'ון אימצו בת שנפטרה מדלקת ריאות בגיל 9. בתם המשותפת ולדה הייתה חולה במחלת נפש, ובנם וולטר הבן עבד כעיתונאי והתאבד ב-1968.
בתרבות.
וינצ'ל מוזכר בשירם של רוג'רס והארט "The Lady Is a Tramp" בשורה שאומרת ה"גברת העממית" ובאה לאפיין אותה: "I follow Winchell, and read every line" ("אני עוקבת אחרי וינצ'ל וקוראת כל מילה").
ברומן ההיסטוריה החלופית "הקנוניה נגד אמריקה" מציג פיליפ רות מציאות שבה נבחר צ'ארלס לינדברג הפרו-נאצי לנשיא ארצות הברית ב-1940, כנגדו מציב עצמו וינצ'ל כמועמד המפלגה הדמוקרטית לנשיאות. רות מציג ברומן את חרדת-הקודש האמיתית שבה האזינו יהודי ניו ג'רזי לשידורי הרדיו של וינצ'ל בימי ילדותו בתקופת מלחמת העולם השנייה.
בשנת 1998 הופק על ידי HBO סרט טלוויזיה ביוגרפי בשם "וינצ'ל" לפי הספר "Walter Winchell: His Life and Times" מאת הרמן קלרפלד. השחקן סטנלי טוצ'י שגילם את דמותו של וינצ'ל זכה בפרס אמי ובפרס גלובוס הזהב על תפקידו.
בשנת 2004 נבחר להיכל התהילה של הרדיו.
סונדריו (נפה)
נפת סונדריו (באיטלקית: Provincia di Sondrio) היא נפה במחוז לומברדיה שבאיטליה. היא משתרעת על שטח של
3,211.9 קמ"ר, ובשנת 2013 התגוררו בה 182,480 נפש. בירתה של הנפה בעיר סונדריו.
גאוגרפיה.
הנפה גובלת בגראובינדן בצפון ובמערב. היא גובלת בנפת קומו ובנפת לקו במערב. בדרום היא גובלת בנפת ברגמו. במזרח היא גובלת בנפת ברשה ובנפת בולצנו ובנפת טרנטו במחוז טרנטינו - אלטו אדיג'ה.
מונצה-בריאנצה (נפה)
נפת מונצה-בריאנצה (באיטלקית: Provincia di Monza-Brianza) היא נפה במחוז לומברדיה שבאיטליה. היא משתרעת על שטח של
405.49 קמ"ר, ובשנת 2013 התגוררו בה 862,684 נפש. בירתה של הנפה בעיר מונצה.
גאוגרפיה.
הנפה מהווה חלק של אזור בריאנצה. הנפה גובלת בנפת לקו ובנפת קומו בצפון. במערב היא גובלת בנפת וארזה. במזרח היא גובלת בנפת ברגמו ובנפת מילאנו. בדרום היא גובלת בנפת מילאנו.
לודי (נפה)
נפת לודי (באיטלקית: Provincia di Lodi) היא נפה במחוז לומברדיה שבאיטליה. היא משתרעת על שטח של
782.25 קמ"ר, ובשנת 2013 התגוררו בה 229,082 נפש. בירתה של הנפה בעיר לודי.
גאוגרפיה.
הנפה גובלת בנפת מילאנו בצפון. במזרח היא גובלת בנפת קרמונה. בדרום היא גובלת בנפת פיאצ'נצה. במערב היא גובלת בנפת פאביה ובסן קולומבנו אל למברו שמובלעת של נפת מילאנו .
וינצ'ל
וינצ'ל הוא שם משפחה.
לקו (נפה)
נפת לקו (באיטלקית: Provincia di Lecco) היא נפה במחוז לומברדיה שבאיטליה. היא משתרעת על פני שטח של 814.58 קמ"ר, ובשנת 2013 התגוררו בה 340,814 נפש. בירתה בעיר לקו.
גאוגרפיה.
הנפה גובלת בנפות קומו, סונדריו, ברגמו ומונצה-בריאנצה. הנהרות העיקריים שזורמים בה הם אדה (Adda), למברו (Lambro), פיוברנה (Pioverna), בוורה (Bevera), וארונה (Varrone) וריו טורטו (Rio Torto).
האגם העיקרי שמשתרע בשטחה וגובל בה ממערב הוא אגם קומו המשתרע על פני שטח של 146 קילומטרים רבועים, וזרועו המזרחית ידועה בשם "אגם לקו".
קרמונה (נפה)
נפת קרמונה (באיטלקית: Provincia di Cremona) היא נפה במחוז לומברדיה שבאיטליה. היא משתרעת על שטח של
1,772 קמ"ר, ובשנת 2013 התגוררו בה 362,141 נפש. בירתה של הנפה בעיר קרמונה.
גאוגרפיה.
נפת קרמונה גובלת ב נפת ברגמו וב נפת ברשה בצפון.
.במזרח היא גובלת בנפת מנטובה . בדרום היא גובלת בנפת פארמה ובנפת פיאצ'נצה .במערב היא גובלת בנפת לודי ובנפת מילאנו.
נהרות.
נהרות בנפת קרמונה הם: נהר אוליו באורך כ-280 קילומטרים, נהר סריו (איטלקית Serio) שאורך כ-124 קילומטרים, נהר מלה (איטלקית Mella) באורך כ-96 קילומטרים, נהר אדה (איטלקית Adda) שאורך כ-313 קילומטרים ונהר הטורמו (איטלקית Tormo) באורך כ-34 קילומטרים.
הנהר אדה הוא נהר בנפת ברגמו שבמחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 313 ק"מ והוא הראשון באורכו בין יובליו של הפו.
בדרכו הוא חוצה 8 נפות בצפון איטליה - נפת סונדריו, נפת קומו ונפת לקו נפת ברגמו, נפת מילאנו ונפת מונצה-בריאנצה נפת קרמונה, נפת לודי.
אוליו הוא נהר בנפת ברגמו והשני מיובליו השמאליים של הפו. נהר הפּוֹ שאורכו 652 ק"מ, הוא הנהר הארוך ביותר בנפת ברגמו ונשפך אל הים האדריאטי.
קומו (נפה)
נפת קומו (באיטלקית: Provincia di Como) היא נפה במחוז לומברדיה שבאיטליה. היא משתרעת על שטח של
1,288.07 קמ"ר, ובשנת 2013 התגוררו בה 598,810 נפש. בירתה של הנפה בעיר קומו.
גאוגרפיה.
נפת קומו גובלת בטיצ'ינו ובגראובינדן שבשווייץ בצפון-מערב. במזרח היא גובלת בנפת סונדריו ובנפת לקו. בדרום היא גובלת בנפת מונצה-בריאנצה. במערב היא גובלת בנפת וארזה.
נהרות.
נהרות בנפת קומו הם: הנהר למברו (איטלקית Lambro)